З дапамогай супрацоўнікаў музея абароны Брэсцкай крэпасці сталі вядомы лёсы нашых землякоў, якія ўдзельнічалі ў баях за цытадэль. Гэта нараджэнцы Азяцкага сельсавета Дзмітрый Гапанюк, Сцяпан Станіслаўскі і Міхаіл Мікіцюк. Іх імёны і раней былі вядомы на малой радзіме. Аднак у кнізе “Памяць” Жабінкаўскага раёна, напрыклад, сказана, што Мікіцюк прапаў без вестак у 1944 годзе. Насамрэч усе названыя асобы былі прызваны ў Чырвоную Армію Жабінкаўскім РВК 20 мая 1941 года, залічаны ў 333-ці стралковы полк, размешчаны ў Брэсцкай крэпасці, і загінулі ў першы дзень вайны, 22 чэрвеня 41-га. Прычым ужо шмат гадоў імёны азятчукоў – абаронцаў крэпасці – выбіты на плітах несмяротнай цытадэлі.